
		Projektas
ŠIAULIŲ MIESTO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO PANAUDOS SUTARTIMI RĖKYVOS UGNIAGESIŲ SAVANORIŲ DRAUGIJAI

2025 m.           d.    Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 7 punktu, įgyvendindama Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 6 punktą, atsižvelgdama į Rėkyvos ugniagesių savanorių draugijos 2024-12-09 raštą (reg. 2024-12-10 Nr. G-9895) „Dėl prašymo pratęsti panaudos sutartį laikinai neatlygintinai valdyti ir naudoti savivaldybės materialųjį turtą“ ir Negyvenamųjų pastatų, patalpų ir statinių skirstymo komisijos 2024-12-12 protokolą Nr. VAK-549, Šiaulių miesto savivaldybės taryba nusprendžia:
. Perduoti pagal panaudos sutartį penkerių metų laikotarpiui Šiaulių miesto savivaldybei nuosavybės teise priklausantį materialųjį turtą Rėkyvos ugniagesių savanorių draugijai įstatuose nurodytai veiklai vykdyti:
. ugniagesio-gelbėtojo aprangos komplektą (2 vienetus, vieneto įsigijimo vertė 533,61 Eur, bendra įsigijimo kaina 1067,22 Eur, komplektą sudaro ugniagesio kostiumas, pirštinės ir batai);
. motovisureigį „Can-Am Outlander 650 DPS PRO 6 x 6 T3“, kurio identifikavimo numeris 3JBRRAJ57JJ000433, įsigijimo kaina 14998,07 Eur);
. priešgaisrinį lengvos konstrukcijos katerį „MS BOAT S 690 WT“, kurio unikalus identifikavimo kodas 0000364744 (korpuso numeris PL MSB6CW14A819) su pakabinama katerio transportavimo priekaba ir papildoma įranga (geltonos spalvos švyturėliai virš kabinos (2 vnt.), halogeninis stacionarusis prožektorius, stacionarioji įgarsinimo aparatūra, lafetinis švirkštas, gelbėjimo ratas, pirmosios pagalbos vaistinėlė, miltelinis gesintuvas (6 kg), gelbėjimosi liemenė (2 vnt.), echolotas, kateryje įmontuotas savisiurbis išcentrinis siurblys, plūduriuojantis motorinis siurblys, kilnojamasis elektros generatorius su įranga), bendra įsigijimo kaina 66900,00 Eur.
. Įgalioti Šiaulių miesto savivaldybės merą pasirašyti šio sprendimo 1 punkte nurodyto turto panaudos sutartį.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

